**Μητρώο Υπηρεσιών & Φορέων της Ελληνικής Διοίκησης**

και

**Μητρώο Φορέων Γενικής Κυβέρνησης**

Έχουμε δύο περιπτώσεις Μητρώου Φορέων Γενικής Κυβέρνησης:

1) Το Μητρώο Υπηρεσιών & Φορέων της Ελληνικής Διοίκησης, όπου τους Φορείς της Γενικής Κυβέρνησης τις καθορίζει το Υπουργείο Εσω­τερικών.

Αυτό συντάσσεται σύμφωνα με το Ν. 1892/1990, άρθρο 51.

(ΦΕΚ με Αρ. Φύλλου 101, Τεύχ. Α΄, 31-07-1990)

2) Το Μητρώο της Γενικής Κυβέρνησης, όπου τους Φορείς της Γενικής Κυβέρνησης τους καθορίζει η ΕΛ.ΣΤΑΤ. (=Ελληνική Στατιστική Αρχή).

Αυτό το δεύτερο Μητρώο συντάσσεται σύμφωνα με το Ν. 4270/2014, Άρθρο 14 (ΦΕΚ με Αρ. Φύλλου 143, Τεύχος Α΄, 28-06-2014)

Επομένως, άλλοι είναι οι Φορείς Γενικής Κυβέρνησης που συντάσσει και έχει το Υπουργείο Εσωτερικών και άλλοι είναι αυτοί που έχει η ΕΛ.ΣΤΑΤ., ή τουλάχιστον δεν είναι ακριβώς οι ίδιοι.

Το ερώτημα που τίθεται είναι το εξής:

**Γιατί άραγε να υπάρχουν δύο ξεχωριστές κατηγορίες «Μητρώου» Γενικής Κυβέρνησης;**

**Σε τι αποσκοπεί αυτός ο διαχωρισμός;**

Για να δούμε την απάντηση πρέπει να αναπτύξουμε το θέμα.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. Οι ΟΕΒ ανήκουν στον Δημόσιο Τομέα**

Α) Νόμος 1892/1990 – Άρθρο 51

ΦΕΚ με Αρ. Φύλλου 101, Τεύχ. Α΄, 31-07-1990)

**Άρθρο 51**

**Επαναοριοθέτηση του δημόσιου τομέα**

1. Ο κατά τις διατάξεις του άρθρου 1 παρ. 6 του Ν. 1256/1982 δημό­σιος τομέας περιλαμβάνει μόνο:

α. Τις κάθε είδους δημόσιες υπηρεσίες, που υπάγονται στο νομικό πρόσωπο του Δημοσίου και εκπροσωπούνται από αυτό.

β. Τα κάθε είδους Ν.Π.Δ.Δ., εξαιρουμένων των Χρηματιστηρίων Α­ξιών, της Επιτροπής Κεφαλαιαγοράς και της Επιτροπής Εποπτείας της Ιδιωτικής Ασφάλισης και της Επιτροπής Λογιστικής Τυποποίησης και Ελέγχων, είτε αυτά αποτελούν οργανισμούς κατά τόπο είτε καθ’ ύλην αυτοδιοίκησης.

γ. Τις κάθε είδους κρατικές ή δημόσιες και παραχωρηθείσες επιχειρή­σεις και οργανισμούς καθώς και νομικά πρόσωπα ιδιωτικού δικαίου δη­μοσίου χαρακτήρα που επιδιώκουν κοινωφελείς ή άλλους δημόσιους σκοπούς.

δ. Τις τράπεζες που ανήκουν στο νομικό πρόσωπο του Δημοσίου, είτε στο σύνολό τους είτε κατά πλειοψηφία και

ε. Τις κάθε είδους θυγατρικές εταιρείες των νομικών προσώπων που αναφέρονται στις περιπτώσεις β΄ και γ΄ αυτού του άρθρου, εκτός από τις επιχειρήσεις των Ο.Τ.Α.

[Σχόλια επιστημονικής ομάδας]

Όπως στην περίπτωση β της παρ. 1 του άρθρου 51, μετά τις λέξεις «Επιτροπή Ε­ποπτείας της Ιδιωτικής Ασφάλισης» προστέθηκαν οι λέξεις «η Επιτροπή Λογιστικής Τυποποίησης και Ελέγχων» με το άρθρο 36 του Ν.4170/2013 (ΦΕΚ Α΄ 163/12-07-2013) και σύμφωνα με το άρθρο 82 του ιδίου νόμου ισχύει από 12/07/2013 και μετά.

2. Η κατά τις διατάξεις της προηγούμενης παραγράφου επαναοριοθέ­τηση του δημόσιου τομέα δεν θίγει την έκταση εφαρμογής των διατάξε­ων του άρθρου 44 του Ν. 1882/1990, οι οποίες κατισχύουν των γενικών ή ειδικών καταστατικών διατάξεων φορέων του κατά την παρ. 6 του άρ­θρου 1 του Ν. 1256/1982 ευρύτερου δημόσιου τομέα που προβλέπουν ένταξη στο μόνιμο προσωπικό υπαλλήλων που είχαν προσληφθεί ως έ­κτακτοι.

Στις διατάξεις του άρθρου 44 του Ν. 1882/1990 υπάγονται και οι υ­πάλληλοι των φορέων του κατά την παράγραφο 6 του άρθρου 1 του Ν. 1256/1982 ευρύτερου δημόσιου τομέα, οι οποίοι έχουν προσληφθεί με σύμβαση ορισμένου χρόνου.

Β) Νόμος 1943/1991 – Άρθρο 4, παράγρ. 6

ΦΕΚ με Αρ. Φύλλου 50, Τεύχ. Α΄, 11-04-1991)

**Άρθρο 4**

**Αναδιοργάνωση νομικών προσώπων του δημόσιου τομέα**

«6. Στο άρθρο 51 του ν. 1892/1990 (ΦΕΚ 101 Α΄) παράγραφος 1, πε­ρίπτωση γ, μετά τις λέξεις «και οργανισμούς», προστίθεται εδάφιο ως εξής:

**“καθώς και νομικά πρόσωπα ιδιωτικού δικαίου δημόσιου χαρα­κτήρα που επιδιώκουν κοινωφελείς ή άλλους δημόσιους σκοπούς’’».**

Επομένως, με βάση τους δύο παραπάνω νόμους, οι ΟΕΒ ανήκουν στον Δημόσιο Τομέα.

Τους Φορείς όμως του Δημόσιου Τομέα, τους καταγράφουν δύο Υπηρεσίες:

α) Το Υπουργείο Εσωτερικών, και

β) Η ΕΛ.ΣΤΑΤ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2. Μητρώο Υπηρεσιών & Φορέων της Ελληνι­κής Διοίκησης**

**που συντάσσει το Υπουργείο Εσωτερικών.**

1. Μητρώο Υπηρεσιών & Φορέων της Ελληνι­κής Διοίκησης

που συντάσσει το Υπουργείο Εσωτερικών.

Στις σελίδες 82-84, του παρακάνω Μητρώου, που περιγράφουμε, διαβάζουμε τα εξής:

(Δεδομένα έτους 2018)

**17. ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ**

**ΤΡΟΦΙΜΩΝ**

**α. ΥΠΗΡΕΣΙΕΣ ΚΑΙ ΦΟΡΕΙΣ ΕΝΤΟΣ ΤΟΥ ΔΗΜΟΣΙΟΥ**

**ΤΟΜΕΑ**

**I. ΚΕΝΤΡΙΚΗ ΥΠΗΡΕΣΙΑ**

**IΙ. ΓΕΝΙΚΕΣ ΓΡΑΜΜΑΤΕΙΕΣ**

1. Γενική Γραμματεία Αγροτικής Πολιτικής και Διαχείρισης Κοινοτι­κών Πόρων (Π.Δ. 107/2014 & αρ. 45 του Ν.4305/2014)

**ΙII. ΠΕΡΙΦΕΡΕΙΑΚΕΣ ΚΑΙ ΑΠΟΚΕΝΤΡΩΜΕΝΕΣ** ΥΠΗΡΕΣΙΕΣ

1. Διεύθυνση Αποκεντρωμένων Υπηρεσιών Αττικής

2. Διεύθυνση Αποκεντρωμένων Υπηρεσιών Θεσσαλίας – Στερεάς Ελ­λάδας

3. Διεύθυνση Αποκεντρωμένων Υπηρεσιών Ηπείρου και Δυτικής Μα­κεδονίας

4. Διεύθυνση Αποκεντρωμένων Υπηρεσιών Πελοποννήσου, Δυτικής Ελλάδας και Ιονίου

5. Διεύθυνση Αποκεντρωμένων Υπηρεσιών Αιγαίου

6. Διεύθυνση Αποκεντρωμένων Υπηρεσιών Κρήτης

7. Διεύθυνση Αποκεντρωμένων Υπηρεσιών Μακεδονίας – Θράκης

8. Διεύθυνση Κτηνιατρικού Κέντρου Αθηνών

9. Διεύθυνση Κτηνιατρικού Κέντρου Θεσσαλονίκης

(Σημείωση : Οι 7 Επιθεωρήσεις Δασών, τα 87 Δασαρχεία και 286Δα­σονομεία α­ποτελούν υπηρεσιακές μονάδες της Αποκεντρωμένης Διοίκησης)

**IV. ΝΟΜΙΚΑ ΠΡΟΣΩΠΑ ΔΗΜΟΣΙΟΥ ΔΙΚΑΙΟΥ**

1. Ινστιτούτο Γεωπονικών Επιστημών (Ι.Γ.Ε.)

2. Μπενάκειο Φυτοπαθολογικό Ινστιτούτο (Ν.4160/1929)

3. Γεωτεχνικό Επιμελητήριο Ελλάδος (ΓΕΩΤ.Ε.Ε.) (Ν.1474/1984)

4. Ταμείο Γεωργίας και Κτηνοτροφίας (αρ.12 του Ν.3889/2010)

5. Αρδευτικός Οργανισμός Στυμφαλίας Ασωπού Κορινθίας (Α.Ο.Σ.Α.Κ.)

(Ν.Δ.3704/1957) (υπό την εποπτεία του οικείου Περιφερειάρχη)

6. Ενιαίος Φορέας Ελέγχου Τροφίμων (Ε.Φ.Ε.Τ.) (Ν.2741/1999)

* Κλιμάκια Ελέγχου Τροφίμων (Υπηρεσία Ελέγχου και Επιθεώ­ρησης τουΕ.Φ.Ε.Τ.)

(Ο Οργανισμός Πιστοποίησης Λογαριασμών (Ο.ΠΙ.ΛΟΓ.) έχει καταργηθεί)

(Ο Οργανισμός Κωπαΐδας καταργήθηκε με το άρ. 13 του Ν.4250/2014)

**V. ΝΟΜΙΚΑ ΠΡΟΣΩΠΑ ΙΔΙΩΤΙΚΟΥ ΔΙΚΑΙΟΥ**

1. Οργανισμός Ελληνικών Γεωργικών Ασφαλίσεων (ΕΛ.Γ.Α.) (Ν.1790/1988)

2. Ελληνικός Γεωργικός Οργανισμός – ΔΗΜΗΤΡΑ (ΚΥΑ 188763/10-10-2011, ΦΕΚ 2284 Β΄

(Το Εθνικό Ίδρυμα Αγροτικής Έρευνας (ΕΘ.Ι.ΑΓ.Ε.) (Ν.1845/1989), ο Οργανισμός Πιστοποίησης και Επίβλεψης Γεωργικών Προϊόντων (Ο.Π.Ε.Γ.Ε.Π.)(Ν.2637/1998), ο Οργανισμός Γεωργικής Επαγγελματικής Εκπαίδευ­σης, Κατάρτισης και Απασχόλησης (Ο.Γ.Ε.Ε.Κ.Α.) «ΔΗΜΗ­ΤΡΑ» (Ν.2520/1997)

o Κέντρα ΔΗΜΗΤΡΑ (πρώην Κέντρα Γεωργικής Εκπαίδευσης-ΚΕ.Γ.Ε.)

o Πρακτικά Γεωργικά Σχολεία

o Επαγγελματικές Σχολές (ΕΠΑ.Σ.)

και ο Ελληνικός Οργανισμός Γάλακτος και Κρέατος (ΕΛ.Ο.Γ.Α.Κ.) (Ν.3698/2008) συγχωνεύθηκαν στον Ελληνικό Γεωργικό Οργανισμό – ΔΗΜΗΤΡΑ (ΦΕΚ 2284/Β΄/2011)

3. Οργανισμός Πληρωμών και Ελέγχου Κοινοτικών Ενισχύσεων, Προ­σανατολισμού και Εγγυήσεων (Ο.Π.Ε.Κ.Ε.Π.Ε.) (Ν.2637/1998)

4. Γενικοί Οργανισμοί Εγγείων Βελτιώσεων (Γ.Ο.Ε.Β.) (10) (Ν.Δ.3881/1958) (συντρέχουσα εποπτεία Υπουργού Αγρ. Αν. & Τροφί­μων και του οικείου Γενικού Γραμματέα Περιφέρειας, κατά λόγο αρμο­διότητας εκάστου)

5. Τοπικοί Οργανισμοί Εγγείων Βελτιώσεων (Τ.Ο.Ε.Β.) (460 εκ των ο­ποίων λειτουργούν τα 416) (Ν.Δ.3881/1958) (Κάποια είναι ανενεργά) (συντρέχουσα εποπτεία Υπουργού Αγρ. Αν. & Τροφίμων και Δήμου, κα­τά λόγο αρμοδιότητας εκάστου)

6. Κονιάρειο Ινστιτούτο Εσπεριδοειδών Κορινθίας (ΦΕΚ Β’ 1268/1998) (Οργανισμός Αντασφάλισης και Συντονισμού «ΟΑΣΙΣ» κα­ταργήθηκε με το Ν. 3698/2008) (Η Εθνική Επιτροπή Γάλακτος Ελλάδας (Π.Δ.89/2004) καταργήθηκε με το Ν.3895/2010)

**VI. ΑΝΩΝΥΜΕΣ ΕΤΑΙΡΕΙΕΣ**

1. Οργανισμός Κεντρικών Αγορών και Αλιείας Α.Ε. (Ο.Κ.Α.Α. Α.Ε.)

(Υπάγεται στις διατάξεις του Ν. 3429/2005, Φ.Ε.Κ. 314 Α΄)

2. Κεντρική Αγορά Θεσσαλονίκης Α.Ε. (Κ.Α.Θ. Α.Ε.) (συντρέχουσα ε­ποπτεία με Υπ. Οικονομίας και Ανάπτυξης) (Υπάγεται στις διατάξεις του Ν. 3429/2005,Φ.Ε.Κ. 314 Α΄)

3. Οργανισμός Διαχείρισης Ακινήτων, Γαιών και Εξοπλισμών ΑΕ (Ο­ΔΙΑΓΕ) (αρ. 41 Ν.4384/2016) (δεν λειτουργεί).

***ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ***

***ΓΕΝΙΚΗ ΔΙΕΥΘΥΝΣΗ ΔΗΜΟΣΙΩΝ ΟΡΓΑΝΩΣΕΩΝ***

***ΔΙΕΥΘΥΝΣΗ ΔΟΜΩΝ, ΔΙΑΔΙΚΑΣΙΩΝ ΚΑΙ ΑΡΧΕΙΩΝ***

***ΤΜΗΜΑ ΔΟΜΩΝ***

***ΜΗΤΡΩΟ***

***ΥΠΗΡΕΣΙΩΝ ΚΑΙ ΦΟΡΕΩΝ***

***ΤΗΣ ΕΛΛΗΝΙΚΗΣ ΔΙΟΙΚΗΣΗΣ***

***ΑΘΗΝΑ***

***ΙΟΥΝΙΟΣ 2018***

**17. ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ**

***α. ΥΠΗΡΕΣΙΕΣ ΚΑΙ ΦΟΡΕΙΣ ΕΝΤΟΣ ΤΟΥ ΔΗΜΟΣΙΟΥ ΤΟΜΕΑ***

***I. ΚΕΝΤΡΙΚΗ ΥΠΗΡΕΣΙΑ***

***IΙ. ΓΕΝΙΚΕΣ ΓΡΑΜΜΑΤΕΙΕΣ***

***ΙII. ΠΕΡΙΦΕΡΕΙΑΚΕΣ ΚΑΙ ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ***

***V. ΝΟΜΙΚΑ ΠΡΟΣΩΠΑ ΙΔΙΩΤΙΚΟΥ ΔΙΚΑΙΟΥ***

**1. Οργανισμός Ελληνικών Γεωργικών Ασφαλίσεων (ΕΛ.Γ.Α.)** *(Ν.1790/1988)*

**2. Ελληνικός Γεωργικός Οργανισμός – ΔΗΜΗΤΡΑ** *(ΚΥΑ 188763/10-10-2011 ΦΕΚ 2284 Β΄)***……………………………………..**

**3. Οργανισμός Πληρωμών και Ελέγχου Κοινοτικών Ενισχύσεων, Προσανατολι­σμού και Εγγυήσεων (Ο.Π.Ε.Κ.Ε.Π.Ε.)** *(Ν.2637/1998)*

**4. Γενικοί Οργανισμοί Εγγείων Βελτιώσεων (Γ.Ο.Ε.Β.) (10)** *(Ν.Δ.3881/1958)*

*(συντρέχουσα εποπτεία Υπουργού Αγρ. Αν. & Τροφίμων και του οικείου Γενικού Γραμματέα Περιφέρειας, κατά λόγο αρμοδιότητας εκάστου)*

**5. Τοπικοί Οργανισμοί Εγγείων Βελτιώσεων (Τ.Ο.Ε.Β.) (460 εκ των οποίων λει­τουργούν τα 416)** *(Ν.Δ.3881/1958) (Κάποια είναι ανενεργά) (συντρέχουσα εποπτεία Υπουργού Αγρ. Αν. & Τροφίμων και Δήμου, κατά λόγο αρμοδιότητας εκάστου)*

**6. Κονιάρειο Ινστιτούτο Εσπεριδοειδών Κορινθίας** *(ΦΕΚ Β΄ 1268/1998)………….*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**3. Μητρώο της Γενικής Κυβέρνησης**

**που συντάσσει η ΕΛ.ΣΤΑΤ.**

Νόμος 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» – Άρθρο 14

ΦΕΚ με Αρ. Φύλλου 143, Τεύχος Α΄, 28-06-2014

Ας δούμε τι αναφέρει το σχετικό Άρθρο 14 του παραπάνω Νόμου:

(Δεδομένα έτους 2018)

**ΜΕΡΟΣ Β΄**

**ΓΕΝΙΚΕΣ ΔΙΑΤΑΞΕΙΣ ΔΗΜΟΣΙΟΝΟΜΙΚΟΥ ΠΛΑΙΣΙΟΥ, ΑΡ­ΜΟΔΙΟΤΗΤΕΣ, ΚΑΝΟΝΕΣ, ΜΕΣΟΠΡΟΘΕΣΜΗ ΣΤΡΑΤΗΓΙΚΗ**

**ΚΕΦΑΛΑΙΟ Α΄**

**ΓΕΝΙΚΕΣ ΔΙΑΤΑΞΕΙΣ**

**Άρθρο 14**

**Ορισμοί [άρθρα 2 και 6(2) Οδηγίας 2011/85/ΕΕ]**

1. Για τους σκοπούς του παρόντος νόμου, οι κάτωθι όροι έχουν την α­κόλουθη έννοια:

α. Δημόσιος τομέας: περιλαμβάνει τη Γενική Κυβέρνηση, τα εκτός αυ­τής νομικά πρόσωπα δημοσίου δικαίου (ΝΠΔΔ), καθώς και τις εκτός αυ­τής δημόσιες επιχειρήσεις και οργανισμούς, κατά την έννοια των παρα­γράφων 1, 2,3 και 6 του άρθρου 1 του ν. 3429/2005 (Α΄314).

β. Γενική Κυβέρνηση: περιλαμβάνει τρία υποσύνολα, εφεξής αποκα­λούμενα υποτομείς: της Κεντρικής Κυβέρνησης, των Οργανισμών Τοπι­κής Αυτοδιοίκησης (ΟΤΑ) και των Οργανισμών Κοινωνικής Ασφάλισης (ΟΚΑ), σύμφωνα με τους κανόνες και τα κριτήρια του Ευρωπαϊκού Συ­στήματος Λογαριασμών (ΕΣΟΛ). Οι φορείς εκτός Κεντρικής Διοίκησης, που περιλαμβάνονται στους υποτομείς της Γενικής Κυβέρνησης (εφεξής «λοιποί φορείς της Γενικής Κυβέρνησης»), προσδιορίζονται, ανά υποτο­μέα, από το Μητρώο Φορέων Γενικής Κυβέρνησης, που τηρείται με ευ­θύνη της Ελληνικής Στατιστικής Αρχής και αποτελούν ξεχωριστά νομικά πρόσωπα που εποπτεύονται από φορείς της Κεντρικής Διοίκησης ή από ΟΤΑ.

γ. Υποτομέας της Κεντρικής Κυβέρνησης: περιλαμβάνει την Κεντρική Διοίκηση και τα νομικά πρόσωπα δημοσίου δικαίου (ΝΠΔΔ), καθώς και τα νομικά πρόσωπα ιδιωτικού δικαίου που περιλαμβάνονται στη Γενική Κυβέρνηση και δεν ανήκουν στους υποτομείς των ΟΤΑ και των ΟΚΑ.

δ. Υποτομέας ΟΤΑ: περιλαμβάνει: (αα) τους ΟΤΑ, οι οποίοι αποτε­λού­νται από τους Δήμους (OTA A΄ βαθμού) και τις Περιφέρειες (OTA B΄ βαθμού) και (ββ) τα νομικά πρόσωπα ιδιωτικού δικαίου και τα νομικά πρό­σωπα δημοσίου δικαίου που ανήκουν, ελέγχονται ή χρηματοδοτού­νται από τους ΟΤΑ.

ε. Υποτομέας OKA: περιλαμβάνει Ασφαλιστικά Ταμεία, Οργανισμούς Απασχόλησης και Οργανισμούς Παροχής Υπηρεσιών Υγείας.

στ. Κεντρική Διοίκηση ή Δημόσιο ή Κράτος: περιλαμβάνει την Προε­δρία της Δημοκρατίας, τα Υπουργεία και τις Αποκεντρωμένες Διοική­σεις, καθώς και τις Ανεξάρτητες Αρχές που δεν έχουν νομική προσωπι­κότητα. Για λόγους στατιστικής ταξινόμησης, η Βουλή των Ελλήνων πε­ριλαμβάνεται και αυτή στην Κεντρική Διοίκηση, σύμφωνα με τον Κανο­νισμό της, ως προς τον προϋπολογισμό εξόδων και τον ισολογισμό-απολογισμό αυτής. Οι φορείς της Κεντρικής Διοίκησης και οι υποδιαιρέ­σεις τους σε ειδικούς φορείς είναι διοικητικές της μονάδες και μονάδες του προϋπολογισμού της, χωρίς αυτοτελή νομική προσωπικότητα.

ζ. Κρατικός Προϋπολογισμός: ο προϋπολογισμός της Κεντρικής Διοί­κησης που περιλαμβάνει τον Τακτικό Προϋπολογισμό και τον Προϋπο­λο­γισμό Δημοσίων Επενδύσεων.

η. Ετήσιο διαρθρωτικό ισοζύγιο της Γενικής Κυβέρνησης: το έλλειμμα ή το πλεόνασμα της Γενικής Κυβέρνησης για το έτος, προσαρμοσμένο κυκλικά, χωρίς έκτακτα και προσωρινά μέτρα, εκφραζόμενο ως ποσοστό του ΑΕΠ σε τιμές αγοράς.

θ. Ως «εξαιρετικές περιστάσεις», στο πλαίσιο του Συμφώνου Σταθερό­τητας και Ανάπτυξης (ΣΣΑ), νοούνται:

αα. ένα ασυνήθιστο συμβάν, το οποίο:

ααα. είναι εκτός του ελέγχου της Κυβέρνησης, και

βββ. έχει σημαντική επίπτωση στην οικονομική κατάσταση της Γενι­κής Κυβέρνησης ή

ββ. μία περίοδος σοβαρής οικονομικής ύφεσης, όπως ορίζεται από το Σύμφωνο Σταθερότητας και Ανάπτυξης.

Απαραίτητη προϋπόθεση για να επιτραπεί, λόγω ύπαρξης εξαιρετικών περιστάσεων, η απόκλιση από το μεσοπρόθεσμο δημοσιονομικό στόχο ή η απόκλιση από τον κανόνα της πορείας προσαρμογής ή η μη εφαρμογή ή η αναστολή ισχύος του σχεδίου διορθωτικών ενεργειών, όπως περιγρά­φονται στα επόμενα άρθρα, είναι να μην τίθεται σε κίνδυνο η δημοσιο­νομική βιωσιμότητα σε μεσοπρόθεσμη βάση.

ι. Ως «περίοδος εφαρμογής σημαντικών διαρθρωτικών μεταρρυθμί­σεων», στις οποίες συμπεριλαμβάνονται συνταξιοδοτικές μεταρρυθμί­σεις, νοείται η περίοδος όπως αυτή προκύπτει από το άρθρο 5(1) του Κα­νονισμού ΈΚ) 1466/1997, κατά την οποία δύνανται να επιτραπούν η α­πόκλιση από το μεσοπρόθεσμο δημοσιονομικό στόχο ή η απόκλιση από τον κανόνα της πορείας προσαρμογής ή η μη εφαρμογή ή η αναστολή ι­σχύος του σχεδίου διορθωτικών ενεργειών, όπως περιγράφονται στα ε­πόμενα άρθρα, ύστερα από σχετική έγκριση του αρμόδιου οργάνου της Ευρωπαϊκής Ένωσης και υπό τις εξής προϋποθέσεις: (αα) οι μεταρρυθμί­σεις να έχουν άμεσες μακροπρόθεσμες θετικές δημοσιονομικές επιπτώ­σεις, περιλαμβανομένης της αύξησης της δυνητικής βιώσιμης ανάπτυξης, και, κατά συνέπεια, επαληθεύσιμο αντίκτυπο στη μακροπρόθεσμη βιω­σιμότητα των δημόσιων οικονομικών, (ββ) ο μεσοπρόθεσμος δημοσιο­νομικός στόχος να επιτευχθεί εντός της χρονικής διάρκειας που καλύπτει το τρέχον πρόγραμμα σταθερότητας και (γγ) να μην υπάρξει σημαντική απόκλιση από τον Κανόνα Δημοσιονομικής Θέσης που αναφέρεται στο άρθρο 35 του παρόντος.

ια. Μεσοπρόθεσμος δημοσιονομικός στόχος: ο μεσοπρόθεσμος δημο­σιονομικός στόχος, σύμφωνα με τα οριζόμενα στην παράγραφο 1 του άρ­θρου 3 της «Συνθήκης για τη σταθερότητα, το συντονισμό και τη διακυ­βέρνηση στην Οικονομική και Νομισματική Ένωση», η οποία κυρώθηκε με το άρθρο τρίτο του ν. 4063/2012 (Α΄ 71).

ιβ. «Πρωτόκολλο 12»: το Πρωτόκολλο αρ.12 περί υπερβολικού ελ­λείμ­ματος που έχει προσαρτηθεί στις Συνθήκες της Ευρωπαϊκής Ένωσης.

ιγ. Σύμφωνο Σταθερότητας και Ανάπτυξης: το Αναθεωρημένο Σύμ­φωνο Σταθερότητας και Ανάπτυξης, όπως ορίζεται από το Ψήφισμα του Ευρωπαϊκού Συμβουλίου της 17ης Ιουνίου 1997 περί του Συμφώνου Σταθερότητας και Ανάπτυξης και τους Κανονισμούς ΕΕ και τις άλλες νομοθετικές πράξεις που προέκυψαν από το Πρωτόκολλο 12 στον τομέα των δημόσιων οικονομικών.

ιδ. Ακαθάριστο Εγχώριο Προϊόν: το ακαθάριστο εγχώριο προϊόν όπως ορίζεται από το Ευρωπαϊκό Σύστημα Λογαριασμών (ΕΣΟΛ).

ιστ. Επικεφαλής φορέων της Γενικής Κυβέρνησης είναι: για μεν τους φορείς της Κεντρικής Διοίκησης που δεν έχουν νομική προσωπικότητα, ο εκάστοτε ανώτατος ιεραρχικώς προϊστάμενος, για δε τους λοιπούς φορείς της Γενικής Κυβέρνησης, που είναι εποπτευόμενοι σύμφωνα με τα οριζό­μενα στην περίπτωση β΄ της παρούσας παραγράφου και έχουν νομική προσωπικότητα, το ανώτατο όργανο διοίκησης αυτών.

2. Για τους σκοπούς του παρόντος νόμου, οι όροι «χρέος της Γενικής Κυβέρνησης», «έλλειμμα της Γενικής Κυβέρνησης» και «πλεόνασμα της Γενικής Κυβέρνησης» έχουν την έννοια που αποδίδεται σε αυτούς στο άρθρο 1 του Κανονισμού (ΕΚ) 479/2009 (ΕΕ L 145/1).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Συμπεράσματα:**

Υπάρχουν δύο ξεχωριστές Κατηγορίες Φορέων που ανήκουν στην Γε­νική Κυβέρνηση:

α) Όσους καταγράφει το Υπουργείο Εσωτερικών και

β) Όσους καταγράφει η ΕΛΣΤΑΤ.

Εμάς μας ενδιαφέρει, προς το παρόν, αυτούς που καταγράφει η ΕΛ.ΣΤΑΤ., επειδή οι Φορείς της ΕΛ.ΣΤΑΤ. χρηματοδοτούνται από το Κράτος τουλάχιστον σε ποσοστό 50 + 1% για την λειτουργία τους.

Με βάση τα παραπάνω, πρέπει να ανατρέξουμε, τώρα, στην ΕΛ.ΣΤΑΤ. (Ελληνική Στατιστική Αρχή) για να βρούμε αν οι ΟΕΒ εντάσσονται στους Φορείς της Γενικής Κυβέρνησης, ο προϋπολογισμός των οποίων χρηματοδοτείται από το κράτος.

*Ας δούμε την διαδικασία στην επόμενη σελίδα →*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ΕΛ.ΣΤΑΤ.**

(Ελληνική Στατιστική Αρχή)

Η ΕΛ.ΣΤΑΤ. λοιπόν, σύμφωνα με το Άρθρο 14, παράγρ. 1β, του Ν. 4270/2014, (ΦΕΚ με Αρ. Φύλλου 143, Τεύχος Α΄, 28-06-2014), είναι αυ­τή που προσδιορίζει τους Φορείς της Γενικής Κυβέρνησης.

Στην Ιστοσελίδα: statistics (=Κεντρική σελίδα της ΕΛΣΤΑΤ),

ή **www.statistics.gr**

κάνουμε τις εξής ενέργειες:

Επιλέγω: Μητρώα και Ταξινόμηση

Επιλέγω: Μητρώα Φορέων Γενικής Κυβέρνησης

Τότε κατεβάζει (κάτω δεξιά) ένα αρχείο excel.

Από το αρχείο αυτό,

Επιλέγω: Στην κάτω μπάρα επιλέγω: Υποτομέας S1311

«Κεντρική Κυβέρνηση - Νομικά Πρόσωπα Κεντρικής Κυβέρ­νησης και Δημόσιες Επιχειρήσεις (Ν.Π.Δ.Δ., Ν.Π.Ι.Δ.,Α.Ε) - Υποτομέας S1311»

Εκεί επιλέγω την πιο τελευταία ενημέρωση που έχει.

Βλέπω ότι δεν υπάρχουν οι ΟΕΒ καταγραμμένοι εκεί, σε αυτό το αρχείο excel. Αυτό σημαίνει ότι δεν έχουν συμπεριλάβει τους ΟΕΒ σε αυτούς τους Φορείς της Γενικής Κυβέρνησης που χρηματοδοτούνται από το Κράτος.

**Συμπέρασμα:**

Άρα οι ΟΕΒ ανήκουν στο «Μητρώο Υπηρεσιών & Φορέων της Ελληνι­κής Διοίκησης», που συντάσσει το Υπουργείο Εσωτερικών, με βάση τον Νόμο 1892/1990 – Άρθρο 51 [ΦΕΚ με Αρ. Φύλλου 101, Τεύχ. Α΄, 31-07-1990]). Για τον λόγο αυτό ανήκουν στο Δημόσιο Τομέα.

Όμως οι ΟΕΒ δεν ανήκουν στο «Μητρώο της Γενικής Κυβέρνησης που συντάσσει η ΕΛΣΤΑΤ», σύμφωνα με τον Νόμο 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» – Άρθρο 14 (ΦΕΚ με Αρ. Φύλλου 143, Τεύχος Α΄, 28-06-2014), ούτε χρηματοδοτούνται σε ποσοστό 50 + 1 %, όπως οι παραπάνω Φορείς.

Το Καταστατικό των ΟΕΒ δεν έχει τέτοια περίπτωση που ο προϋπολογισμός των ΟΕΒ να χρη­ματοδοτείται από το κράτος σε ποσοστό 50 + 1% τουλά­χι­στον, όπως συμβαίνει με τους άλλους Φορείς της Γενικής Κυβέρνησης. Για τον λόγο αυτό οι ΟΕΒ δεν ανήκουν στους Φορείς, στο «Μητρώου» της Γενικής Κυβέρ­νησης που συντάσσει η ΕΛ.ΣΤΑΤ.